கேள்வி: மெரீமே சாதிது - வாழ்க்கைப்பணி என்பது என்ன?
பதில்: இவர் தன் முனைவர் பட்டத்தை 1996 இல் தவுலவுசுவில் உள்ள பவுல் சபாத்தியேர் பல்கலைக்கழகத்தில் பெற்றார். துடிவிண்மீன்களின் மீயொலி அதிர்ச்சி அலைகளைக் கண்டுபிடித்து விளக்கியதற்காக இவருக்கு முனைவர் பட்டம் வழங்கப்பட்டது. பிறகு இவர் மான்ட்பெலியரில் உள்ள தேசிய அறிவியல் ஆராய்ச்சி மையத்தில் (Centre national de la recherche scientifique) சேர்ந்தார். இவர் 1998 முதல் 2001 வரையில் சிலியில் உள்ள மீப்பெரு தொலைநோக்கியை நிறுவினார். இவர் 2002 இல் தேசிய வானியல் மன்றத்தில் (Conseil national des Astronomes) சேர்ந்தார். அண்டார்க்டிகாவின் நட்டநடுப் பகுதியில் அமைந்த டோம் சி எனும் ஒரு புதிய வான்காணகத்தில் தொலைநோக்கிகளை 2006 இல் நிறுவ ஒரு குழுவைத் தலைமை தாங்கிச் சென்றார். இவர் தான் அண்டார்க்டிகா சென்ற முதல் எண்மணியும் மொராக்கோவின் கொடியைப் புவியின் தென்முனையில் நட்டவரும் ஆவார்.